

**TUKI- JA SIJAISPERHETOIMINNASTA KIINNOSTUNEILLE**

Kiitos Teille osoittamastanne mielenkiinnosta!

Pohjois-Savon lastensuojelun kehittämisyksikön toiminta-alueena   
on 14 kuntaa ja sen keskeisenä tehtävänä on etsiä, valmentaa ja hyväksyä

perheitä toimimaan näiden kuntien tuki- ja sijaisperheinä.

Ohessa lähetämme Teille tietoa tuki- ja sijaisperhe toiminnasta sekä

PRIDE–valmennuksesta.

Tutustuttuanne materiaaliin pyydämme Teitä täyttämään ”Tiedot tuki- ja/tai sijaisperheestä” –lomakkeen ja palauttamaan sen oheisessa palautus-kuoressa.

Ennen tuki- ja/tai sijaisperhetoiminnan aloittamista Teiltä pyydetään:

1. Rikostaustaotteet, jotka ovat tilattavissa Oikeusrekisterikeskuksesta ohessa olevalla lomakkeella os. PL 157, 13 101 HÄMEENLINNA tai sähköpostitse: www.oikeus.fi (Laki lasten kanssa työskentelevien rikostaustan selvittämisestä 14.6.2002/504).
2. Suostumuksellanne Pohjois-Savon lastensuojelun kehittämisyksikkö pyytää asuinkuntanne sosiaalilautakuntaa täyttämään lomakkeen: Selvityspyyntö perhehoito- tai tukiperhelasta toivovasta perheestä.

Lisäksi sijaisvanhemmuudesta kiinnostuneita pyydetään ennen

PRIDE–valmennuksen aloittamista toimittamaan:

1. Lääkärinlausunnot perheen vanhemmista, lomakkeella T
2. Otteet väestörekisterijärjestelmästä (virkatodistukset)

Pohjois-Savon lastensuojelun kehittämisyksikön sosiaalityöntekijät vastaavat mielellään, mikäli Teillä on kysymyksiä edellä olevaan. Kanssanne sovittavalla toimisto- ja/tai kotikäynnillä keskustellaan lisää sijais- ja tukiperhevanhemmuudesta.

Yhteistyöterveisin